Friedrichsruh (Drage)

Friedrichsruh i Drage i det vestlige Slesvig-Holsten var et rokokkoslott tegnet av Nicolai Eigtved.

Det ble oppført for stattholder Frederik Ernst av Brandenburg-Kulmbach – en yngre bror av dronning Sophie Magdalene. Slottet, som hadde en grunnflate på 70 x 80 meter, besto av tre fireetasjers fløyer og hadde 99 rom. Kapellet ble utsmykket av billedhugger Johann Friedrich Hännel i 1746. Foran slottet fantes en barokkhave. Danmarks konge deltok i slottets innvielse.

Bygningen, som er gjengitt i Laurids de Thurahs Den Danske Vitruvius ble revet ned i 1787.

Referanser 

Slott i Slesvig-Holsten
Byggverk fullført i 1751
Byggverk revet i 1787
Tidligere byggverk i Tyskland